VAIO Ръководство на потребителя Серии SVE1111

Задача

# Използване на режима на заспиване

В режим на заспиване всички неизползвани устройства на компютъра VAIO се изключват, въпреки че някои устройства остават включени за запазване на състоянието на компютъра, включително данните, с които работите. Режимът на заспиване е полезен, например когато правите кратка почивка.
При настройките по подразбиране на режима на заспиване функцията Rapid Wake е разрешена, а състоянието на компютъра се записва във вграденото устройство за съхранение.

## Активиране на режим на заспиване

1. Щракнете върху (Старт), (стрелка) до бутона Изключване, след което върху Заспиване.

Индикаторът за захранване ще се изключи, когато компютърът VAIO влезе в режим на заспиване.
Съвет

- По подразбиране компютърът VAIO преминава в режим на заспиване автоматично след около 30 минути на неактивност, докато работи на захранване от електрически контакт.

- Операциите по-долу също превключват компютъра VAIO в режим на заспиване.

- Натиснете бутона (Захранване) (при настройка по подразбиране).
  Обърнете внимание, че ако натиснете и задържите бутона (Захранване) за повече от четири секунди, компютърът VAIO ще се изключи автоматично. Това ще изтрие всички незаписани данни.

- Затворете капака на LCD екрана и оставете компютъра, без да го използвате за няколко секунди.

## Връщане към нормален режим

1. Натиснете бутона (Захранване).

Забележка

- Компютърът VAIO не се връща към нормален режим при операции с клавиатурата и тъчпада.

- По подразбиране компютърът VAIO автоматично преминава в режим на хибернация, когато в батерията остане малко енергия. Въпреки това в зависимост от изпълняващия се в момента софтуер и свързаните устройства, е възможно Windows да не разреши прекъсване на задачите, което да доведе до невъзможност за преминаване в режим на хибернация. Ако това се случи и батерията се изтощи, компютърът ще се изключи, което ще доведе до загуба на незаписаните данни.
  Докато компютърът работи на захранване от батерията, записвайте често данните и превключвайте ръчно компютъра в режим на хибернация, ако е необходимо.

- Преди преместване на компютъра VAIO се уверете, че индикаторът за захранване е изключен, за да избегнете удар или вибриране на работещия твърд диск.

Съвет

- Ако натиснете и задържите бутона (Захранване) за повече от четири секунди, компютърът VAIO ще се изключи автоматично. Това ще изтрие всички незаписани данни.

- Можете да възстановите компютъра VAIO от режим на заспиване до нормален режим, като отворите капака на LCD екрана. За да промените действието при отваряне на капака, променете настройките в Настройки на действие на капака (Lid Action Settings) в Упр. на захранване на VAIO Control Center.

Сродна тема
Бележки за използването на източника на захранване
Бележки за режима на заспиване
Удължаване на живота на батерията
Промяна на настройките на Rapid Wake (режим на заспиване)