VAIO Ръководство на потребителя Серии SVE1111

Задача

# Бележки за възстановяването

Прочетете подробно бележките по-долу, преди да възстановите компютъра VAIO.

## Важни бележки за възстановяването

- Възстановяването на компютъра VAIO ще изтрие всички данни от вграденото устройство за съхранение и ще върне всички настройки към фабричното им състояние. Не забравяйте да направите архивно копие на ценната информация.

- Преди възстановяване на компютъра изключете всички периферни устройства от компютъра VAIO, с изключение на захранващия кабел, променливотоковия адаптер или устройствата, необходими за възстановяване.

- Не спирайте възстановяването, докато процесът не завърши.

- Ако сте забравили паролата и не можете да започнете процеса на възстановяване, се свържете с упълномощен център за сервиз и поддръжка на Sony, за да я подновите. Ще трябва да заплатите такса за подновяване на паролата.

## Бележки за софтуера

- При възстановяването на компютъра VAIO можете да възстановите само предварително инсталирания софтуер. Софтуерът, инсталиран от вас, или данните, които сте създали след покупката, не могат да се възстановят. Освен това не може да възстановите само операционната система Windows.

- Определени предварително инсталирани софтуерни приложения включват опции за тяхното деинсталиране и инсталиране. Софтуерът обаче може да не работи правилно на компютъра VAIO, ако се използват такива опции.

- Инсталирането на софтуер за модифициране на размерите на дяла може да забрани възстановяването или създаването на носители за възстановяване.

Сродна тема
За възстановяването
Създаване на носители за възстановяване
Възстановяване от областта за възстановяване
Възстановяване от носител за възстановяване