VAIO Ръководство на потребителя Серии SVE1111

ЧЗВ

#### Какво трябва да направя, ако компютърът VAIO не разпознава USB устройството?

- Проверете дали USB устройството е включено и дали използва собственото си захранване.

- Например, ако използвате цифров фотоапарат, проверете дали батерията е заредена.

- Ако използвате принтер, проверете дали захранващият кабел е включен правилно в електрически контакт.

- Може да е необходимо да инсталирате USB драйвер за USB устройството, преди да го свържете. За повече информация вж. ръководството, предоставено с USB устройството.

- Опитайте да използвате друг USB порт на компютъра VAIO. USB драйверът може да е инсталиран на точно определен порт, който сте използвали при първото свързване на устройството.

- USB концентраторите може да пречат на USB устройството да работи нормално поради неуспешно разпределение на енергията. Препоръчваме да включите устройството директно към компютъра VAIO без концентратор.