VAIO Ръководство на потребителя Серии SVE1111

Справка

# Използване на тъчпада

Чрез плъзгане на пръст по тъчпада можете да местите курсора по екрана на компютъра.
Като поставите курсора върху желания елемент или обект, натиснете левия или десния бутон за изпълнение на различни команди или показване на менюта.

1. Зона за ляв бутон

1. Зона за десен бутон

Съвет

- Формата на тъчпада се различава в зависимост от модела, който сте закупили.

### Щракване

Когато курсорът се намира върху желания елемент или обект, натиснете веднъж зоната за ляв бутон.
Можете също така да натиснете веднъж тъчпада.

### Двукратно щракване

Когато курсорът се намира върху желания елемент или обект, натиснете бързо два пъти зоната за ляв бутон.
Можете също така да натиснете два пъти бързо тъчпада.

### Щракване с десен бутон

Когато курсорът се намира върху желания елемент или обект, натиснете веднъж зоната за десен бутон.
В зависимост от местоположението на курсора можете да отваряте различни контекстни менюта.

### Плъзване

Когато курсорът се намира върху желания обект, натиснете зоната за ляв бутон веднъж, след което, задържайки зоната, плъзнете пръста си по тъчпада.
Можете също така да натиснете два пъти бързо тъчпада, като при второто натискане плъзнете пръста си.

### Плъзгане и пускане

Плъзнете дадена икона, като например файл, в дадена папка, прозорец или софтуерна икона, след което вдигнете пръста си от зоната за ляв бутон.
Можете също така да натиснете иконата двукратно, като при второто натискане плъзнете пръста си до желаното от вас място, след което повдигнете пръста си от тъчпада.

### Превъртане

Плъзнете два пръста нагоре и надолу по тъчпада, за да превъртите вертикално в активния прозорец.
Плъзнете два пръста от едната до другата страна на тъчпада, за да превъртите хоризонтално в активния прозорец.

### Придвижване назад или напред без преместване на курсора

В софтуера, който поддържа функцията за придвижване назад/напред, като на пример уеб браузър, поставете три пръста на тъчпада и ги плъзнете от едната до другата страна, за да извършите операцията за движение назад/напред, без да придвижвате курсора.

### Увеличаване или намаляване

В софтуерно приложение, като например приложение за преглед на снимки, използвайте два пръста по тъчпада за мащабиране. Раздалечете пръсти за увеличаване или ги съберете за намаляване.

### Завъртане

В софтуерно приложение, като например приложение за преглед на снимки, плъзнете два пръста в кръг върху тъчпада, за да завъртите дадено изображение.
Плъзнете пръстите си по посока обратна на часовниковата стрелка за завъртане наляво, а за завъртане надясно ги плъзнете по посока на часовниковата стрелка.
Забележка

- Сензорната система (превъртане, придвижване назад/напред, увеличаване/намаляване, завъртане) може да не работи в зависимост от използвания софтуер или настройките на тъчпада.

Съвет

- За подробна информация относно начина на използване на тъчпада щракнете върху (Старт), Всички програми и върху VAIO Control Center, след което изпълнете инструкциите във видеото във VAIO Control Center.

Сродна тема
Разрешаване/забраняване на тъчпада
Забраняване на функцията за натискане на тъчпада
Разрешаване/забраняване на сензорната система